Държавен вестник, бр. 14, 2021 г., стр. 33

БРОЙ  14	
Д Ъ Р Ж А В Е Н  В Е С Т Н И К 	
СТР.  33  
Чл. 20г. Членовете на академичния състав 
имат право:
1. да избират и да бъдат избирани за зае­
мане на нещатни длъжности в ръководните 
органи на института;
2. да провеждат научни изследвания и да 
публикуват резултатите от тях при опазване 
на държавната и служебната тайна;
3. да извършват научноизследователска и 
друга творческа дейност;
4. да извършват консултантски и други 
услуги, свързани с предмета им на дейност 
в института, при условия и по ред, опре­
делени в правилник за административната 
и стопанската дейност и при спазване на 
ограниченията, определени в действащото 
законодателство;
5. да популяризират резултатите от собст­
вените изследвания и от постиженията на 
световната наука по съответните основни 
области на науката;
6. да ползват материалната база, биб­
лиотеките и информационните системи за 
научните си изследвания по ред, установен 
от директора на института;
7. да участват в курсове и специализа­
ции в страната и в чужбина, включително 
с откъсване от работа, с оглед повишаване 
на тяхната научна, методическа и професи­
онална подготовка;
8. да членуват в национални и между­
народни научни организации, творчески 
съюзи, дружества и сдружения, свързани с 
професионалните им интереси;
9. да участват в национални и междуна­
родни конгреси, конференции, симпозиуми, 
сесии и други научни прояви.
Чл. 20д. Членовете на академичния състав 
са длъжни:
1. да изпълняват задълженията си в съ­
ответствие с длъжностната характеристика, 
възложената им научна, административна 
и друга заетост и утвърдения индивидуален 
план за дейността си;
2. да съблюдават научната и професио­
налната етика;
3. да спазват правилниците на института;
4. да изпълняват решенията на Научния 
съвет.
Чл. 20е. (1) В института се създава орга­
низация за оценка на приноса на всеки член 
на академичния състав в научноизследова­
телската, творческата и административната 
дейност чрез атестиране в срокове съгласно 
ЗВО.
(2) Оценяването и атестацията се извърш­
ват по предварително оповестени показатели 
и критерии, по ред, определен в правилника 
на института, регламентиращ атестирането 
на академичния състав.
(3) Военнослужещите – членове на акаде­
мичния състав, се атестират и при условията 
и по реда на ЗОВСРБ.
Чл. 20ж. Лицата от академичния състав 
отговарят дисциплинарно за нарушенията на 
служебните или трудовите си задължения:
1. военнослужещите – съгласно ЗОВСРБ, 
ППЗОВСРБ и Устава за войскова служба на 
въоръжените сили на Република България;
2. цивилните служители – съгласно За­
кона за държавния служител, Кодекса на 
труда и ЗВО.“
§ 15. Членове 21 – 26 се отменят.
§ 16. В глава трета наименованието на 
раздел VIII се изменя така: „Придобиване 
на образователна и научна степен „доктор“ 
и на научна степен „доктор на науките“.
§ 17. Член 27 се изменя така:
„Чл. 27. (1) Институтът по отбрана обу­
чава български и чуждестранни граждани 
във всички форми на докторантура по ак­
редитирани научни специалности.
(2) Придобиването на научна степен „док­
тор на науките“ и обучението за придобиване­
то на образователна и научна степен „доктор“ 
се организира в съответствие с изискванията 
на ЗВО, ЗРАСРБ, ППЗРАСРБ, Правилника за 
условията и реда за придобиване на научни 
степени в Института по отбрана и актовете 
на министъра на отбраната.“
§ 18. В чл. 28, ал. 3 се правят следните 
изменения:
1. В т. 1 думите „административно-финан­
совите“ се заменят с „административните и 
финансовите“.
2. В т. 11 думите „документи от“ се за­
менят с „документи на“.
§ 19. В чл. 29 се правят следните изме­
нения и допълнения:
1. В ал. 2 се създават т. 11 и 12:
„11. провеждане на социологически из­
следвания и изследвания на човешкия фактор 
в интерес на Министерството на отбраната, 
структурите на пряко подчинение на ми­
нистъра на отбраната и Българската армия;
12. провеждане на научни изследвания, 
прогнози и военностратегически анализи 
в областта на развитието на въоръжените 
сили, технологиите и схващанията за тях­
ното използване в интерес на сигурността 
и отбраната.“
2. В ал. 4:
а) в т. 6 думите „и ръководство“ се за­
личават;
б) в т. 10 думите „за нуждите на Минис­
терството на отбраната, структурите на пряко 
подчинение на министъра на отбраната и 
Българската армия“ се заменят с „при об­
ществени поръчки с възложител министърът 
на отбраната“.